কোয়েটিয়াউ আয়াম
কোয়েটিয়াউ আয়াম বা কোয়েটিয়াউ আয়াম কুয়াহ হল একটি সাধারণ চীনা-ইন্দোনেশিয়ান খাবার যা মশলাদার স্বাদযুক্ত চ্যাপ্টা আকৃতির চালের নুডুলস বা রাইস নুডলস থেকে তৈরি হয় এবং যার উপর মুরগির মাংস বা আয়াম -এর টুকড়ো ছড়ানো থাকে। এটিকে প্রায়শই ইন্দোনেশিয়ায় জনপ্রিয় মিয়ে আয়াম (চিকেন নুডলস) -এর কোয়াটিয়াউ সংস্করণ হিসাবে বর্ণনা করা হয়। চীনা রন্ধনশৈলী থেকে এর উতপত্তি হয়েছে বলে জানা যায়। ইন্দোনেশিয়ার এই খাবারের পদটি একটি জনপ্রিয় চাইনিজ ইন্দোনেশিয়ান খাবার হিসাবে স্বীকৃত। এর সাথে বাকসো বা মিটবল(মাংসের বল) মেশানো হয়। কোয়েটিয়াউ আয়াম এবং মি আয়াম রাস্তার পাশের অস্থায়ী খাবারের দোকান এবং দামী রেস্তোরাঁ সব জায়গাতে পাওয়া যায়। যেহেতু এই খাবারটি জনপ্রিয় ও মি আয়ামের সাথে প্রায় অভিন্ন, তাই খাবারের স্টল এবং রেস্তোরাঁ, যেগুলি মি আইয়াম পরিবেশন করে সেগুলিতে সাধারণত কোয়েটিয়াউ আয়াম এবং বিহুন আয়ামও পাওয়া যায়।